ભાણવડ ગામમાં ચોતરફથી વિરાટકાય વડ કેસરી રંગે રંગાયેલો છે. આ છે માંગડાવાળાની વીરતાની – બહાદુરીની અને પ્રેમભાવનાની અમર પ્રેમકહાની. આજે પણ ભૂતડાદાદાના નામે માંગડાવાળો વિશ્વવિખ્યાત છે અને આ ભૂતવડને શ્રદ્ધાળુઓ આસ્થાથી પૂજે છે, તેને સિંદૂર, ચૂંદડી ચડાવે છે. આ વડદાદામાં અપાર શ્રદ્ધા રાખનારાના ઘેર પારણું પણ બંધાય છે, જેથી મંદિરની દીવાલો પર અસંખ્ય ભૂલકાંઓના ફોટા લગાડેલા નિહાળવા મળે છે. મંદિરમાં આવેલા આ પાળિયાને શ્રદ્ધાળુઓ પૂજે છે. રોજના અસંખ્ય ચાહક ભક્તો ભાણવડ આવે છે અને ભૂતવડે શીશ ટેકવે છે. આ મંદિર કેસરિયો વડ ઉપર અસંખ્ય ચૂંદડીઓ અને હજારો ભૂલકાંઓના ફોટો જોશો તો વીર માંગડાવાળો અને સતી પદ્માવતીની અમર પ્રેમકહાનીનો ઇતિહાસ મર્મ સમજી શકશો.